# Anna Falcká

### Z Wikipédie

Anna Falcká (* 26. september 1329 – † 2. február 1353) bola druhou manželkou českého kráľa a rímskeho cisára Karola IV.

## [úprava] Životopis

Narodila sa v roku 1329 ako dcéra nemeckého kurfirsta Rudolfa II. Falckého a Anny Tirolskej, ktorí pochádzali z kráľovského rodu Wittelsbachovcov. Jej prastrýcom sa tak stal Henrich Korutánsky, ktorý bol strýcom jej matky Anny. Z jej detstva toho veľa nevieme, známou a zaujímavou sa stáva až ako manželka kráľa a cisára Karola IV..

## [úprava] Kráľovná

Je udivujúce, ako sa Karol IV. dostal k takej manželke, no ako to bývalo zvykom, za všetko mohla politika. Annin otec Rudolf II. Falcký bol totiž dlhoročným nepriateľom Karola IV., pretože až do svadby svojej dcéry Anny túžil vidieť na rímskom tróne miesto svojho budúceho zaťa Günthera zo Schwarzburgu, rímskeho protikráľa. Preto bolo pre Karola IV. výhodné vziať si za manželku dcéru svojho nepriateľa, čím sa mu podarilo odstaviť mnoho ďalších protivníkov, nakoľko boli spríbuznení s jeho mladou manželkou Annou, a okrem toho si tiež zaviazal rod Wittelsbachovcov, na ktorom bol od roku 1346 uvalená pápežská kliatba.

Samotný sobáš sa uskutočnil v marci roku 1349 a ešte v tom roku (november 1349) je Anna korunovaná na českú kráľovnú. V januári 1350 prišiel na svet konečne vysnívaný následník trónu - syn Václav, ktorého pomenovali podľa patróna českých zemí, sv. Václavovi. Nie je mu však dopriate, aby žil dlho - zomrel nasledujúci rok v decembri vo veku necelých dvoch rokov. O rok neskôr, 2. februára 1353, zomrela vo veku nedožitých 24. narodenín aj Anna Falcká, čím sa sotva 37-ročný Karol IV. stal už druhý raz vdovcom.

Zdroj: "http://sk.wikipedia.org../../../a/n/n/Anna_Falck%C3%A1_7efd.html"

Kategórie: Narodenia v 1329 | Úmrtia v 1393 | České osobnosti

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch